У Беларусі вядомая практыка, калі энергетыкі ішлі на дадатковыя затраты і ўстанаўлівалі спецыяльную пляцоўку на слупе пад буслянку. Раней гэта было зроблена і на Брэстчыне, у некаторых раёнах было ўстаноўлена каля 200 платформ. Але гэта, па-першае, не ратуе ўрэшце правады ад памёту птушак, рана ці позна ізаляцыя іх пашкоджваецца. Па-другое, буслы ў палове выпадкаў проста не засяліліся ў прапанаваныя “кватэры”. Птушцы не загадаеш. Да ўсяго, павялічваецца істотна нагрузка на сам слуп, ён губляе сваю трываласць. Даводзіцца раз у 5-6 гадоў ісці на дадатковыя затраты – скідаць частку буслянкі, каб аблегчыць нагрузку на слуп, бо пяцігадовае гняздо можа важыць да 500 кілаграмаў.